**ZÁMER PRENAJAŤ NEBYTOVÉ PRIESTORY –**

**kancelária, učebňa, reklamná tabuľa**

Na základe zriaďovacej listiny, vystavenej zriaďovateľom – Trnavským samosprávnym krajom (ďalej len „zriaďovateľ) dňa 1.7. 2002 ako vlastníkom majetku, má prenajímateľ v správe nehnuteľnosť nachádzajúcu sa v katastrálnom území Trnava, zapísanú v Liste vlastníctva č. 1190 ako dom súp. č. 383 na parcele č. 11. Nehnuteľnosť je umiestnená na ul. Bernolákovej 383, 908 51 Holíč. V zmysle „Zásad hospodárenia a nakladania s majetkom Trnavského samosprávneho kraja“ je prenajímateľ (ako správca majetku zriaďovateľa) po súhlase zriaďovateľa oprávnený prenechať do nájmu majetok, ktorý má v správe, tretej osobe.

**Zámer:** V súlade s vyššie uvedeným prenajímateľ – Stredná odborná škola Jozefa Čabelku, Bernolákova 383, Holíč má zámer prenechať do nájmu nebytové priestory – kanceláriu a učebňu, nachádzajúce sa na 1. poschodí hlavnej budovy školy v celkovej rozlohe 79,80 m2 a priestor pod reklamnú tabuľu v rozlohe 1,2 m2.

**Predmet nájmu:** Pozostáva z 1 miestnosti – učebne v rozlohe 63 m2 a 1 miestnosti – kancelárie v rozlohe 16,80 m2 s elektrickou a vodovodnou prípojkou a elektrickým osvetlením. Predmet nájmu je oddelený a uzamykateľný so vstupom z chodby a prenájmu sociálnych priestorov. Vnútorné zariadenie predmetu nájmu si zabezpečí nájomca na vlastné náklady. Ďalej priestor na prenájom reklamnej tabule o rozlohe 1,2 m2 v priestoroch na budove školy.

**Cena:** Minimálna cena za prenájom vyššie uvedených priestorov je stanovená vo výške 179,- €/mesiac. V cene nie sú zahrnuté režijné náklady, ktoré bude nájomca uhrádzať.

**Doba nájmu:** Nájomná zmluva bude uzatvorená na dobu určitú.

Cenové ponuky možno podávať v písomnej podobe v zatvorenej obálke označenej názvom „Kancelária, učebňa, reklamná tabuľa“ v lehote **do 2.6.2016** na adresu: **SOŠ Jozefa Čabelku, Bernolákova 383/10, 908 51 Holíč. Rozhodujúci je dátum doručenia na školu.**